CELEX: 62010TN0183
Language: el
Date: 2010-04-22 00:00:00
Title: Υπόθεση T-183/10: Προσφυγή της 22ας Απριλίου 2010 — Sviluppo Globale κατά Επιτροπής

3.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/42
            
         Προσφυγή της 22ας Απριλίου 2010 — Sviluppo Globale κατά Επιτροπής
   (Υπόθεση T-183/10)
   2010/C 179/75
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Sviluppo Globale GEIE (Ρώμη, Ιταλία) (εκπρόσωποι: F. Sciaudone, R. Sciaudone και A. Neri, δικηγόροι)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της Επιτροπής, της 14ης Φεβρουαρίου 2010.
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Η παρούσα προσφυγή βάλλει κατά της αποφάσεως της Επιτροπής, της 14ης Φεβρουαρίου 2010, με την οποία η Επιτροπή, υπό την ιδιότητά της ως αναθέτουσας αρχής, γνωστοποίησε στην προσφεύγουσα ότι απέκλεισε την υποψηφιότητα της κοινοπραξίας της οποίας ηγείται η Sviluppo Globale GEIE από τον περιορισμένο κατάλογο (short list) η οποία αποκλείστηκε από την κλειστή διαδικασία EUROPEAID/129038/C/SER/SYR, με αντικείμενο την παροχή υπηρεσιών τεχνικής βοηθείας υπέρ της Συριακής Κυβερνήσεως με σκοπό τη διευκόλυνση της διαδικασίας αποκεντρώσεως και τοπικής αναπτύξεως.
   Προς στήριξη του αιτήματός της ακυρώσεως, η προσφεύγουσα επικαλείται πρόδηλη πλάνη ερμηνείας και εφαρμογής των προβλεπομένων από την προκήρυξη του διαγωνισμού κριτηρίων επιλογής. Ειδικότερα, η Επιτροπή δεν εφήρμοσε ορθώς τα προβλεπόμενα από την προκήρυξη του διαγωνισμού κριτήρια επιλογής σχετικά με την τεχνική ικανότητα, αποκλείοντας την κοινοπραξία, της οποίας ηγείται η προσφεύγουσα, από τον περιορισμένο κατάλογο μολονότι διέθετε τα επιτασσόμενα από την ίδια προκήρυξη προαπαιτούμενα. Η εν λόγω πρόδηλη πλάνη στην οποία υπέπεσε η αναθέτουσα αρχή καθίσταται προφανής βάσει απλής αντιπαρατάξεως μεταξύ του περιεχομένου των προβλεπομένων για την υπαγωγή στον περιορισμένο κατάλογο του οικείου διαγωνισμού προαπαιτουμένων περί τεχνικής ικανότητας, αφενός, και της πραγματικής τεχνικής ικανότητας της κοινοπραξίας της οποίας ηγείται η προσφεύγουσα, αφετέρου.
   Επιπλέον, και εν πάση περιπτώσει, η προσφεύγουσα επικαλείται έλλειψη αιτιολογίας της αποφάσεως περί αποκλεισμού της, της 14ης Φεβρουαρίου 2010, καθ’ ο μέτρο ουδαμώς διευκρινίζεται για ποιους λόγους η υποβληθείσα από την προσφεύγουσα υποψηφιότητα δεν πληρούσε τα προβλεπόμενα από την προκήρυξη του διαγωνισμού κριτήρια επιλογής σχετικά με την τεχνική ικανότητα.